泥涌

泥涌係香港一個泥灘，鄰近新界東馬鞍山新市鎮，西貢市西北面，屬於大埔區西貢北管轄，十四鄉之一。呢區屬於濕地地區，長滿紅樹林同一啲貝殼類生物，同時亦係郊野公園，早喺1970年代已經有燒烤場，係燒烤勝地，同時亦係適合放紙鷂嘅地方。泥涌石灘嘅斷橋、小碼頭、黑岩石同紅木欄杆，亦成為咗唔少後生仔影相熱點。

喺1990年代以前係無路連接沙田同泥涌，要喺西貢入去，隨住馬鞍山新市鎮發展，西沙路沙田一段通車，自此來往市區可以經沙田進出，而唔使再兜西貢。依家泥涌村一帶有兩間泰國餐廳、露天茶座同燒烤場。

區議會議席分佈
1990年代以前泥涌以傳統鄉村為主，人口稀少，所以泥涌連同成個西貢北成為一個選區，選出一名區議員。到1990年代，西沙路正式通車，交通改善，加上以丁屋為主嘅新屋苑吸引咗外來人口遷入鄉村居住，令到泥涌人口增加，成個西貢北逐漸符合咗一個選區大約17,000人。

西貢北